Foto: “Barselona” himoyachisi Jerar Pikening “Olmaliq”dagi qiyofadoshi

“Championat.asia” nashrining Facebook’dagi sahifasida “Barselona” himoyachisi Jerar Pike va “Olmaliq” futbol klubi darvozaboni Roman Abdulovning surati e’lon qilindi. Suratda Pike va Abdulov o‘zaro o‘xshash ekaniga sha’ma qilinib, bir-biridan ajratib ko‘rish tavsiya etilgan.

 Skrinshot: Facebook / @Championat.asia
“Tashqi ko‘rinishini aytmaganda, osmon bilan yerchalik farq bor”, – deb yozdi foydalanuvchilardan biri. “Ikkita rasmda ham Pikening o‘zi-ku! ‘Paxtakor’ stadionida o‘zim ko‘rgan edim. Faqat pastdagi rasmda unchalik o‘xshamayapti, qandaydir fotomontajga o‘xshaydi” – deya hazil tariqasida izoh qoldirdi boshqa bir foydalanuvchi.
Foydalanuvchilar orasida futbolchilarni bir-biriga o‘xshamasligini ta’kidlaganlar ham bo‘ldi. Yana bir foydalanuvchi suratdagilarni britaniyalik aktyor, Undisputed (“Muhokama qilinmaydi” – “Daryo” tarjimasi) filmida Yuriy Boyka rolini ijro etgan Skott Edkinsga o‘xshatdi.